Brydeklubben Thor i stor DM-triumf på hjemmebanen i Nykøbing Falster. 
Med 4-DM titler, 4 sølv og 3 bronzemedaljer hentede Thorbryderne det hidtil bedste DM-resultat nogensinde. 
Brydeklubben Thors brydere gav lørdag sin egen klub den helt perfekte 100 års jubilæumsgave, BK Thor i en sand magtdemonstration viste hvem der har "teten" i dansk seniorbrydning, da det blev til hele 11 medaljer ud af de 20 medaljer der blev uddelt, og 4 DM-titler ud af 7 titler der blev kæmpet om. 
Det er det bedste DM-resultat nogensinde i BK Thors meget snart 100 årige historie. I 2008 hentede BK Thor også 4 DM-titler, men det er første gang at BK Thor henter hele 11 DM-medaljer. 
For Brydeklubben Thors helt store navn Mark O. Madsen blev det en stor DM-dag. Thorbryderen blev inden finalestævnet kåret til årets bryder i Danmark 2010, og så vandt han i suveræn stil 96 kg klassen, hvor han samtidig sikrede sig BK Thors DM titel nr. 250, og så satte han ny klubrekord da han som den første Thorbryder nogensinde der har vundet 8. danske seniormesterskaber. Selvom Mark O. Madsen var rykket op i 96 kg kom mesterskabet i hus efter 3 sikre sejr, og ved finalestævnet blev det til en sikker sejr over Anders Sehested fra Thrott Åbyhøj. 
Mens det var Mark O. Madsen 8. DM-titel, så meldte der sig en ny mand ind i oversigten over BK Thors danske seniormestre igennem tiderne, idet stortalentet Anders Ekstrøm vandt sin første DM-titel som senior da han i finalen i 60 kg klassen besejrede et andet stortalent Tobias Fonnesbek. Efter en tæt første periode i finalen, som endte med 1-0 til Anders Ekstrøm, kom Thorbryderen rigtig i gang 2. periode og vandt med hele 6-0, og dermed var DM-titlen hjemme til den tidligere EM-sølvvinder for ungdom. 
I 74 kg klassen viste Thorbryderne også store styrke, og selvom de sidste 2 års danske mester Frederik Ekstrøm fra BK Thor ikke var til start, blev det alligevel en ren Thor-finale, da Andy Nielsen vandt sit 3 danske seniormesterskab i sikker stil. I finalen blev det til en forholdsvis sikker 2-0 sejr over dagens overraskelse i 74 kg klassen thorbryderne Frederik Fog Nielsen. 
Frederik Fog Nielsen havde inden finalen blandt andet besejret 2. seedet Lasse Skifter fra CIK København. 
Niels Esbensen sluttede DM-triumfen af med at vinde 120 kg klassen i sikker stil, og sikrede sig dermed sin 5. DM-titel som senior. Dette skete efter 4 meget sikre sejre, og i finalen blev Jesper Klostermann fra Frederikssund besejret sikkert over 2 perioder med en 2-0 sejr til Thorbryderen. 
Det var uhyggelig tæt på at blive til endnu en DM-titel til Thorbryderne i 84 kg klassen. Efter at den topseedet Thomas Lund røg helt ud af DM-turneringen efter 2 nederlag i de indledende runder, blev finalen et opgør mellem dagens helt store overraskelse Flemming Rasmussen fra BK Thor og Christian Roed fra Frem Randers. 
Flemming Rasmussen der har været væk fra brydemåtterne i 1½ år, og pt satser på en boksekarriere, fik dog et helt forrygende comeback, da han overraskende kæmpede sig i finalen med blandt andet at besejre klubkammeraten Ronni Volthers i semifinalen. 
Finalen i 84 kg klassen blev dagens meste spændende kamp, hvor Christian Roed vandt første periode med 4-1. Flemming Rasmussen kom dog rigtig godt i gang i 2 periode, og vandt med 5-0, og havde her sin modstander i faresituation, og var meget tæt på at kaste sin modstander. Det var dog kun en af de 3 dommer der mente der var "fald" hvorfor det ikke blev dømt. De to brydere skulle derfor ud i 3 periode, hvor det blev meget tæt. Her vandt Christian Roed dog med 1-0 og sikrede sig dermed DM-titlen. Flemming Rasmussen fik sølv og Ronni Volthers fra BK Thor hentede DM-bronze. 
I 55 kg klassen blev det også til DM sølv og bronze til BK Thor. Nikolai Arming hentede bronze, mens Emil Birkshøj blev nr. 2 efter at han tabte finalen til Martin Lorentzen fra Roskilde, der til daglig går på Sportscollege Lolland-Falster. Roskildebryderen vandt med 2-0 i perioder. Emil Birkshøj havde i de indledende runder blandt andet besejret 2. seedet Simon Simonsen fra Thor Vejgaard. 
I 66 kg klassen hentede Troels Birkshøj sølv, da han tabte til Fredrik Bjerrehus fra Herning, der ligeledes også bor i Nykøbing F og går på Sportscollege Lolland-Falster. Det blev til en forholdsvis sikker sejr til Herningbryderen der vandt første periode med 5-3 og anden periode med 3-0 
Bo Sværke Bonde fra BK Thor snuppede bronzen i 66 kg klassen. BK Thors samlede resultat blev: 
55 kg Emil Birkshøj nr. 2 
55 kg Nikolaj Arming nr. 3 
60 kg Anders Ekstrøm Dansk mester 
66 kg Troels Birkshøj nr. 2 
66 kg Torben Rasmussen nr. 4 
66 kg Bo S. Bonde nr. 3 
74 kg Andy Nielsen Dansk mester 
74 kg Frederik F. Nielsen nr. 2 
74 kg Kevin Christiansen uplaceret 
84 kg Flemming Rasmussen nr. 2 
84 kg Thomas Lund uplaceret 
84 kg Ronni Volthers nr. 3 
96 kg Mark O. Madsen Dansk mester 
120 kg Niels Esbensen Dansk mester 
Dermed fik BK Thor opfyldt ambitionen om at nå de 250 danske mesterskaber ved DM-stævnet på hjemmebanen, og den samlede høst hedder nu 251 danske mesterskaber. 
BK Thor der fylder 100 år i november fik samtidig i sit 100 års jubilæumsår, endnu engang sat en stor trumf på sin suverænitet i dansk seniorbrydning lige p.t. 
Den historiske DM-høst blev da også fejret lørdag aften i klubhuset på Industrivej og på billedet ses alle BK Thors danske mestre og medaljetagere sammen med Thor-træner Thor Hyllegaard Pedersen. 
Der vedlægges resultatliste. Der er ligeledes billede af Mark O. Madsen der havde godt fat i sine modstandere ved senior-DM samt fra den "rene" Thor-finale mellem Andy Nielsen i rød trikot og klubkammeraten Frederik Fog Nielsen.